1.pielikums

**TEHNISKĀ SPECIFIKĀCIJA**

**“Transportlīdzekļu hidraulisko iekārtu un aprīkojuma tehniskā apkope un remonts”**

**Pasūtītājs:** Rīgas pašvaldības sabiedrība ar ierobežotu atbildību „Rīgas satiksme”, reģistrācijas numurs 40003619950 (turpmāk – Pasūtītājs).

**Vispārējais iepirkuma priekšmeta apraksts:** Izpildītājs apņemas sniegt Pasūtītājam kvalitatīvus dažāda veida hidraulisko iekārtu, aprīkojuma kā arī to mezglu apkopes[[1]](#footnote-1) un remonta pakalpojumus, atbilstoši Tehniskās specifikācijas pielikumiem. Līguma izpildes laikā transportlīdzekļu un iekārtu saraksts var mainīties.

**Darbu izpildes vieta:** Apkopes unremontdarbi tiek veikti remontu remontdarbnīcā (turpmāk - servisa centrā), kas atrodas Rīgas pilsētas robežās vai ne tālāk kā 20 km attālumā no Rīgas administratīvās teritorijas. Izņēmuma gadījumā remontdarbi var būt veicami Pasūtītāja norādītajā adresē.

**Līguma darbības termiņš:** 4 (četri) gadi.

**Transportlīdzekļi ar to hidrauliskajām iekārtām, kurām nepieciešams nodrošināt apkopi un remontu:** Pievienoti Tehniskās specifikācijas 1.pielikumā *(excel fails).*

**Līguma priekšmets**, ir sadalīts 7 (septiņās) daļās, pretendentam ir iespēja piedalīties vienā vai vairākās daļās, daļu sadalījums:

1.daļa - **Manipulatori, celtņi, hidrauliskās iekārtas;**

2.daļa - **Personāla pacēlāji;**

3.daļa - **Ceļu uzturēšanas iekārtas;**

4.daļa - **Pašizgāzēju hidroiekārtas (kravas kastes)**;

5.daļa - **Citas iekārtas;**

6.daļa - **Automašīnu tramvaja riteņu iekārtas;**

7.daļa - **Būvniecības traktortehnikas aprīkojums.**

**1. Darbu izpildes kārtība:**

* 1. Pasūtītāja kontaktpersona piesaka Izpildītājam nepieciešamību veikt remonta un tehniskās apkopes darbus (turpmāk – Darbi) ar pieteikumu telefoniski vai elektroniski (turpmāk - e-pasts). Izpildītājs ne vēlāk kā vienas darba dienas laikā sniedz apstiprinājumu uz e-pastu par remontu vai apkopoju plānoto izpildes laiku.
  2. Izpildītājs pieņem iekārtas[[2]](#footnote-2) servisa centrā Darbu veikšanai abpusēji saskaņotam plānotajam remonta laikam, bet ne vēlāk kā 5 (piecu) darba dienu laikā no attiecīgā pieteikuma saņemšanas brīža.
  3. Darbu izpildes maksimālais termiņš ir 5 (piecas) darba dienas no apstiprinājuma pēc defektācijas un izmaksu saskaņošanas, ja nav nepieciešama rezerves daļu piegāde.
  4. Darbu izpildes maksimālais termiņš ne ilgāk kā 20 (divdesmit) darba dienas, ja nepieciešama rezerves daļu piegāde. Ja rezerves daļu piegādes dēļ Darba izpildes termiņu nepieciešams pagarināt, Izpildītājam, izmantojot e-pastu, jāvienojas ar Pasūtītāju par Darba izpildes termiņa pagarināšanu.
  5. Transportlīdzekli vai iekārtu Izpildītāja servisa centrā nodod transportlīdzekļa vadītājs, uzrādot transportlīdzekļa reģistrācijas apliecību uz kuras ir uzstādīta vai atvesta hidrauliskā iekārta. Transportlīdzekļa un iekārtas nodošanu Izpildītājam apliecina pieņemšanas - nodošanas akts vai darba uzdevums, kuru sagatavo Izpildītājs, un kuru parakstījuši transportlīdzekļa vadītājs un Izpildītāja servisa centra pārstāvis. Pieņemšanas – nodošanas aktā ir jānorāda pieņemtā transportlīdzekļa marka, modelis un valsts reģistrācijas numurs, degvielas atlikums tvertnē, transportlīdzekļa odometra rādījums, remontējamās iekārtas marka un modelis. Pieņemšanas - nodošanas akts vai darba uzdevums tiek sagatavots 2 (divos) eksemplāros. Viens eksemplārs tiek nodots Izpildītājam un viens Pasūtītājam. Ja nav iespējams transportēt iekārtu uz Izpildītāja servisa centru, Izpildītājs ir tiesīgs veikt remontu pie Pasūtītāja iekārtas atrašanās vietā pēc tam, kad tiek izpildīti tehniskās specifikācijas 1.6. un 1.7.punkta nosacījumi.
  6. Izpildītājs iekārtu defektāciju, remontu un apkopes veic saskaņā ar ražotāja noteiktajiem standartiem.
  7. Izpildītājs sagatavo Darbu aktu (remonta tāmi), kurā iekļauts darbu apraksts, materiālu un rezerves daļu izmaksas (t.sk. piedāvāto rezerves daļu ražotāju, rezerves daļu nosaukumu un cenu), ko e-pastā iesniedz Pasūtītāja pilnvarotajai personai 3 (trīs) darba dienas laikā no transportlīdzekļa pieņemšanas servisa centrā. Darbus var uzsākt tikai pēc tam, kad saņemts saskaņojums e-pastā no Pasūtītāja pilnvarotās personas.
  8. Izpildītājs nodrošina transportlīdzekļa remontam nepieciešamo rezerves daļu un materiālu pasūtīšanu bez priekšapmaksas.
  9. Pēc iepriekšējas saskaņošanas ar Pasūtītāju, Izpildītājs Darbu izpildē var izmantot ne tikai konkrēta ražotāja oriģinālās rezerves daļas, bet arī analogas rezerves daļas, kas atbilst iekārtu ražotāja prasībām. Īpašos gadījumos, ņemot vērā iekārtas marku un tehnisko specifiku, var tikt uzstādītas atjaunotas vai lietotas rezerves daļas, kuru izmaksas iepriekš ir jāsaskaņo ar Pasūtītāja pilnvaroto personu 1.7.punktā noteiktajā kārtībā.
  10. Transportlīdzekļu un iekārtu remonta darbu izpildes gaitā Izpildītājs informē Pasūtītāju par papildus atklātajiem jebkāda veida defektiem, to novēršanai nepieciešamo remonta darbu izmaksām un uzsāk darbus tikai pēc saskaņošanas ar Pasūtītāja pilnvaroto personu elektroniski.
  11. Pēc Darbu veikšanas Izpildītāja servisa centra pārstāvis nodod transportlīdzekli un iekārtu Pasūtītāja kontaktpersonai vai transportlīdzekļa vadītajam, kurš uzrāda atbilstošā transportlīdzekļa tehnisko apliecību un parakstās par transportlīdzekļa un iekārtas saņemšanu pieņemšanas – nodošanas aktā vai darba uzdevumā. Darbu pieņemšanas - nodošanas aktā vai darba uzdevumā Izpildītājs norāda transportlīdzekļa un iekārtas identificējošu informāciju, datumu, kad transportlīdzeklis pieņemts servisa centrā, un datumu, kad transportlīdzeklis un iekārta tiek nodots Pasūtītāja kontaktpersonai vai transportlīdzekļa vadītājam, transportlīdzekļa marka, modelis un valsts reģistrācijas numurs, degvielas atlikums tvertnē, transportlīdzekļa odometra rādījums, remontējamās iekārtas marka un modelis. Pieņemšanas - nodošanas akts vai darba uzdevums tiek sagatavots 2 (divos) eksemplāros. Viens eksemplārs tiek nodots Izpildītājam un viens Pasūtītājam.
  12. Izpildītājs sagatavo pavadzīmi 2 (divos) eksemplāros, viens eksemplārs tiek nodots Izpildītājam un viens Pasūtītājam. Pavadzīmē tiek norādīta transportlīdzekļa un iekārtas identificējoša informācija un veikto Darbu uzskaitījums (apraksts), norāde par to, ka iekārtai ir veikti saskaņotie darbi. Izpildītājs ir materiāli atbildīgs par Pasūtītāja transportlīdzekļiem no to pieņemšanas līdz nodošanas brīdim.
  13. Pēc rezerves daļu (detaļu) nomaiņas Izpildītājs pēc atsevišķa Pasūtītāja pieprasījuma nodrošina nomainīto (bojāto) rezerves daļu uzrādīšanu Pasūtītāja pilnvarotajai personai 5 (piecu) darba dienu laikā no izpildīto Darbu pieņemšanas - nodošanas akta parakstīšanas.
  14. Gadījumā, ja Pasūtītājs nepiekrīt attaisnojuma dokumentā norādītajam Darbu apjomiem vai izmaksām un veikto darbu kvalitātei, tas neparaksta attaisnojuma dokumentu. Šajā gadījumā Pasūtītājs 5 (piecu) darba dienu laikā no attaisnojuma dokumenta saņemšanas rakstiski iesniedz Izpildītajam iebildumus.
  15. Izpildītājs nodrošina transportlīdzekļu salona tīrību pēc Darbu pabeigšanas. Ja Pasūtītājs, pieņemot transportlīdzekli, konstatē netīru vai bojātu salonu, par to tiek ierakstīts pieņemšanas - nodošanas aktā un Izpildītājs nodrošina salona iztīrīšanu/bojājumu novēršanu par saviem līdzekļiem 1 (vienas) darba dienu laikā no dokumenta parakstīšanas.
  16. Atsevišķus Darbus, ja tam ir objektīvs pamatojums, iepriekš elektroniski saskaņojot ar Pasūtītāja pilnvaroto personu, Izpildītājs drīkst veikt citā servisa centrā Rīgas pilsētas robežās vai ne tālāk kā 20 km attālumā no Rīgas administratīvās teritorijas. Ja Izpildītājs veic Darbus citā servisa centrā, Izpildītājs uz sava rēķina, izmantojot savus resursus un tehniku, nogādā transportlīdzekli vai iekārtu uz servisa centru, kā arī nogādā to atpakaļ. Pasūtītājam no remonta atpakaļ jāsaņem transportlīdzeklis ar iekārtu tajā servisa centrā, kurā transportlīdzeklis ar iekārtu tika nodots.
  17. Izpildītājs nodrošina servisa centra darba laiku vismaz no plkst. 9.00 līdz plkst.17.00 valsts noteiktajās darba dienās.
  18. Izpildītāja servisa centra iekārtām jāatbilst Ministru kabineta noteikumiem:
      1. 2010. gada 12. oktobra Ministru kabineta noteikumiem Nr. 969 “Mašīnu drošības noteikumi”;
      2. 2002. gada. 9. decembra Ministru kabineta noteikumiem Nr. 526 “Darba aizsardzības prasības, lietojot darba aprīkojumu”.
  19. Izpildītājam ir jābūt visu līguma darbības termiņu spēkā esošai Valsts vides dienesta “C” kategorijas piesārņojošas darbības apliecinājumam, kas izsniegts saskaņā ar Ministru kabineta 2010. gada 30. novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai ”. Lai apliecinātu atbilstību iepirkuma nolikuma tehniskās specifikācijas izvirzītajām prasībām, pretendents iesniedz spēkā esošu Valsts vides dienesta “C” kategorijas piesārņojošās darbības apliecinājuma kopiju.

**2. Garantija**

* 1. Garantijas nosacījumi ir attiecināmi uz remonta laikā uzstādītām jaunām oriģinālām rezerves daļām vai uz jaunām analogām rezerves daļām, gan arī uz pašiem remonta un apkopes laikā veiktajiem darbiem (remonta darbu garantija ir jāsaprot tādējādi, ka iekārtai vai tās elementam, kuram veikti remonta darbi, pēc remonta darbiem ir jāstrādā, ja nerodas citi defekti, kas netika remontēti konkrētā remonta laikā).
  2. Izpildītājs nodrošina garantiju:
     1. hidraulisko iekārtu un aprīkojuma remonta darbiem – vismaz 3 (trīs) mēneši no attaisnojuma dokumenta abpusējas parakstīšanas dienas;
     2. jaunām oriģinālām rezerves daļām – vismaz 12 (divpadsmit) mēneši no attaisnojuma dokumenta parakstīšanas brīža;
     3. jaunām analogām rezerves daļām – vismaz 12 (divpadsmit) mēneši no attaisnojuma dokumenta parakstīšanas brīža;
     4. atjaunotām rezerves daļām – vismaz 6 (seši) mēneši no attaisnojuma dokumenta parakstīšanas brīža.

1. Tehniskā apkope veicama saskaņā ar iekārtas ražotāja apkopju instrukciju (reglamentu) ne retāk kā reizi gadā vai vadoties pēc darba stundu starpapkopju intervāliem – atkarībā, kurš no nosacījumiem iestājas pirmais. [↑](#footnote-ref-1)
2. Hidrauliskās iekārtas var būt nodotas remontā gan ar transportlīdzekli gan bez tā. [↑](#footnote-ref-2)